**Iepirkuma līgums Nr. 01 – 29/ 132**

Rīgā, 2019. gada 29. aprīlī

**Valsts sabiedrība ar ierobežotu atbildību “Traumatoloģijas un ortopēdijas slimnīca”**, reģistrācijas Nr. 40003410729, juridiskā adrese - Duntes iela 22, Rīga (turpmāk – Nomnieks), tās valdes priekšsēdētājas Anitas Vaivodes un valdes locekļu Ineses Rantiņas un Modra Ciema personā, kuri rīkojas uz Statūtu pamata, no vienas puses, un

**SIA “Avesco”**, reģistrācijas Nr. 40003441517, juridiskā adrese - "Ziedu Gravas", Mārupes nov., LV-2167 (turpmāk – Iznomātājs), tās direktora Borisa Ņeāatajeva personā, kurš rīkojas uz pilnvaras pamata, no otras puses, abi kopā turpmāk Puses,

*pamatojoties uz iepirkuma procedūras “Dīzeļģeneratora noma (ar izpirkuma tiesībām) piegāde un uzstādīšana”, identifikācijas Nr. VSIA TOS 2019/6K (turpmāk – Konkurss), rezultātiem*, noslēdz šādu līgumu (turpmāk – Līgums):

1. **Līguma priekšmets**
	1. Iznomātājs piegādā un nodod nomā un Nomnieks pieņem lietošanā par maksu šādu iekārtu:

|  |  |  |
| --- | --- | --- |
| **Līguma priekšmets** | **Cena EUR, bez PVN** | **Cena EUR, ar 21% PVN** |
| **dīzeļa ģenerators Caterpillar C18** | **108 250.00** | 130 982.50 |

turpmāk – Prece ar izpirkuma tiesībām.

* 1. Iznomātājs apņemas piegādāt Nomniekam Preci atbilstoši Līguma un tā pielikumu (pielikums Nr. 1 - “Tehniskā specifikācija”, pielikums Nr. 2 – “– Tehniskais – finanšu piedāvājums”), kas ir neatņemamas Līguma sastāvdaļas, nosacījumiem.
	2. Līdz Preces izpirkuma brīdim īpašuma tiesības paliek Iznomātājam, un Nomnieks neiegūst īpašuma tiesības uz Preci.
	3. Prece Līguma darbības laikā atrodas pie Nomnieka.
	4. Piegādātās Preces vērtība uz Līguma spēkā stāšanas brīdi ir \_\_\_\_\_ EUR (\_\_\_\_\_\_\_ euro 00 centi) bez PVN.
	5. Preces atlikusī vērtībā pēc Līguma 3.1. minētā perioda beigām ir EUR \_\_\_\_\_\_\_\_ (\_\_\_\_\_\_\_\_\_\_\_\_ euro un 00 centi) bez PVN, turpmāk – Izpirkuma maksa.
	6. Iznomātājs atbild par piegādātās Preces kvalitāti un sedz Nomniekam visus ar Preces neatbilstību kvalitātei saistītos zaudējumus.
	7. Nomniekam ir tiesības pieprasīt Preces ražotāja apliecinājumu par Preces autentiskumu visā Līguma darbības laikā, ja tam rodas šaubas par saņemtās Preces atbilstību iepirkuma procedūras norādītajām tehniskās specifikācijas prasībām.
1. **Līguma summa un samaksas kārtība**
	1. Nomas maksa par Līguma 1.1. punktā minētās Preces izmantošanu no Līguma spēkā stāšanas brīža tiek noteikta **EUR \_\_\_\_\_\_\_\_ (\_\_\_\_\_\_\_\_\_\_\_\_\_\_ euro un 00 centi)** **mēnesī**, neieskaitot PVN 21%, turpmāk – Nomas maksa. Pievienotās vērtības nodoklis nav Līguma priekšmeta daļa, tas tiek aprēķināts un maksāts atbilstoši attiecīgajā maksāšanas brīdī normatīvajos aktos noteiktajai likmei.
	2. Preces Nomas maksā ir iekļauti visi transportēšanas izdevumi, nodokļi, kā arī citi izdevumi, kas rodas Iznomātājam sakarā ar Preces ievešanu Latvijas Republikā un/ vai tās piegādi Nomniekam, kā arī ir iekļautas Preces garantijas laika uzturēšanas, remontdarbu izmaksas un profilaktiskās tehniskās apkopes Preces ražotāja ieteiktos starplaikos.
	3. Visi papildus izdevumi, kuri var rasties Iznomātājam saskaņā ar šo Līgumu, iepriekš rakstiski jāsaskaņo ar Nomnieku. Gadījumā, ja papildus izdevumi netika iepriekš rakstiski saskaņoti ar Nomnieku, tie Iznomātājam netiek atlīdzināti.
	4. Nomnieks apņemas maksāt Iznomātājam nomas maksu saskaņā ar saņemto rēķinu par Līguma 1.1. punktā minētās Preces lietošanu. Rēķinu par Līguma 2.1. punktā noteikto nomas maksu Iznomātājs iesniedz Nomniekam vienu reizi mēnesī par iepriekšējo mēnesi līdz esošā mēneša 5. datumam, rēķina norādot līguma datumu un numuru.
	5. Nomnieks veic saņemtā rēķina apmaksu 30 (trīsdesmit) dienu laikā no rēķina saņemšanas dienas.
	6. Par nomas maksas apmaksas dienu tiek uzskatīta diena, kad Nomnieks ir veicis naudas līdzekļu pārskaitījumu uz Iznomātāja bankas kontu, ko apliecina attiecīgais maksājuma uzdevums.
2. **Līguma izpildes termiņš, vieta un nosacījumi**
	1. Līgums stājas spēkā ar tā parakstīšanas dienu un tiek noslēgts uz **60 (sešdesmit) mēnešiem no Preces piegādes un uzstādīšanas dienas Nomnieka objektā** vai līdz Puses ir pilnībā izpildījušas līgumsaistības vai tas tiek izbeigts pirms šajā punktā noteiktā termiņa.
	2. Prece uzskatāma par nodotu Nomniekam nomā no Preces pieņemšanas – nodošanas akta abpusējas parakstīšanas dienas. Preču rēķinu no Nomnieka puses paraksta Nomnieka pilnvarotā persona.
	3. Iznomātājs piegādā un uzstāda Nomniekam Preci ne vēlāk kā **90 (deviņdesmit) kalendāro dienu laikā no Līguma parakstīšanas dienas**, ar savu transportu uz Nomnieka norādīto adresi: VSIA “Traumatoloģijas un ortopēdijas slimnīca”, Duntes ielā 22, Rīgā, un sedz visus ar to saistītos izdevumus. Vienlaicīgi ar Preci Iznomātājs nodod Nomniekam visu Preces pavadošo dokumentāciju, izpilddokumentāciju (ar tulkojumu latviešu valodā) un garantijas dokumentāciju.
	4. Saņemot Preci, Nomnieka pilnvarotā persona pārbauda piegādātās preces atbilstību Līgumam un Preču rēķinam, kā arī izdara atzīmi uz rēķina par preču pieņemšanu.
	5. Ja Nomnieks kāda iemesla dēļ atsakās parakstīt rēķinu par saņemto preci, viņa pienākums ir rakstiski informēt Iznomātāju par atteikuma iemesliem 5 (piecu) darba dienu laikā no preču rēķina saņemšanas dienas.
	6. Nomnieka pretenzijas par preci:
		1. ja, pieņemot preci, Nomnieks atklāj iztrūkumu, bojājumu vai cita veida neatbilstību Līguma nosacījumiem un preču rēķinam, Nomnieks par iztrūkumu vai neatbilstības faktu 5 (piecu) darba dienu laikā noformē un nosūta Iznomātājam attiecīgu aktu;
		2. Iznomātājs 5 (piecu) darba dienu laikā pēc Nomnieka pretenzijas saņemšanas dienas aizvieto bojāto vai neatbilstošo preci ar jaunu preci uz sava rēķina.
		3. Iznomātājs ir atbildīgs par visiem transporta un citiem izdevumiem, kuri saistīti ar bojāto vai sajaukto izstrādājumu atpakaļ atgriešanu, kas rodas Iznomātāja valstī, tranzītvalstī vai Nomnieka valsts teritorijā.
	7. Nomnieka pretenzijas par Preces kvalitāti:
		1. Ja piegādātajai Precei lietošanas procesā tiek konstatētas to funkcionēšanas defekti vai nepiemērotība pielietošanas mērķim, vai arī Preces lietošana izraisījusi ārstniecības procesa būtiskas izmaiņas, kas var radīt draudus personas veselībai un dzīvībai, kā arī tiks konstatēta darbības neefektivitāte, kas var nest būtiskus finansiālus zaudējumus Nomniekam, tad Nomnieks var pārtraukt Līguma izpildi pēc savas iniciatīvas, par ko Nomnieks informē Iznomātāju 20 (divdesmit) darba dienas iepriekš.
3. **Līguma grozīšanas kārtība un kārtība, kādā pieļaujama atkāpšanās no līguma**
	1. Nomniekam ir tiesības nekavējoties vienpusēji izbeigt Līgumu:
		1. ja ir uzsākta vai notikusi Iznomātāja labprātīga vai piespiedu likvidācija;
		2. ja Iznomātājam ir pasludināta maksātnespēja vai uzsākta bankrota procedūra;
		3. ja ir apturēta Iznomātāja saimnieciskā darbība;
		4. ja, Preces bojāejas vai bojājumu gadījumā, ja Preces ekspluatācija, atbilstoši tās lietošanas mērķim nav iespējama saskaņā ar Līguma 6.2.1.4.punktu;
		5. Sankciju likumā noteiktajos gadījumos.
	2. Iznomātājam ir tiesības pārtraukt Līgumu, rakstiski paziņojot par to Nomniekam vismaz 60 (sešdesmit) kalendārās dienas iepriekš, ja Nomnieks pēc atkārtotiem rakstveida atgādinājumiem pastāvīgi nepilda savas saistības.
	3. Līguma pārtraukšanas gadījumā Nomnieks samaksā Iznomātājam par faktisko nomas periodu.
	4. Ja Nomnieks neizmanto pirmpirkuma tiesības un neizpērk Preci, tad Nomnieks Līgumam izbeidzoties, nodod Iznomātājam Preci ar Preces nodošanas-pieņemšanas aktu Nomnieka norādītajā adresē, Iznomātājs apņemas pieņemt Preci un parakstīt pieņemšanas nodošanas aktu 5 (piecu) darba dienu laikā, skaitot no attiecīga paziņojuma nosūtīšanas dienas, pretējā gadījumā Prece ir uzskatāma par nodotu Iznomātājam 6. (sestajā) darba dienā no paziņojuma nosūtīšanas dienas un Iznomātājs uzņemas pilnu atbildību par Preces saglabāšanu.
4. **Pušu atbildība par līguma nepildīšanu**
	1. Par preces nesavlaicīgu piegādi tiek noteikts līgumsods 0,5% apmērā no laikā Līguma 1.5.punktā noteiktās preces vērtības par katru nokavēto piegādes dienu.
	2. Par Nomas maksas nesavlaicīgu apmaksu tiek noteikts līgumsods nauda 0,1% apmērā no ikmēneša Nomas maksas par katru maksājuma dienu.
5. **Nomnieka tiesības, pienākumi un atbildība**
	1. Nomnieka tiesības:
		1. Nomnieks ir tiesīgs Līguma darbības laikā netraucēti lietot Preci;
		2. Nomnieks ir tiesīgs:
			1. pieprasīt, lai Iznomātājs Pušu saskaņotā laikā novērš defektus, kuri radušies vai atklājušies Preces lietošanas procesā;
			2. ja Līguma 6.1.2.1. apakšpunktā minētie defekti ir radušies vai atklājušies Nomnieka vainas dēl, tam lietojot Preci neatbilstoši Preces lietošanas noteikumiem, tad, Nomnieks maksā Iznomātājam par sniegtajiem pakalpojumiem atbilstoši Iznomātāja iesniegtajam rēķinam;
			3. jebkurā brīdī izbeigt Līgumu un nodot Preci atpakaļ Iznomātājam, ja Prece viņam vairs nav vajadzīga, vai arī, ja izrādās, ka Preces kvalitāte neatbilst Nomnieka vajadzībām. Pieprasījumam jābūt izteiktam ne vēlāk kā 30 (trīsdesmit) kalendāra dienas pirms Preces nodošanas.
		3. Nomnieks nav tiesīgs tālāk iznomāt Preci un nodot lietošanas tiesības trešajām personām;
		4. Nomnieks nav tiesīgs ieķīlāt nomas tiesības vai kā citādi tās izmantot darījumos ar trešajām personām;
		5. Nomniekam ir pirmpirkuma tiesības uz Preci pēc Nomas perioda beigām saskaņā ar Līguma 1.6. punktā norādīto Izpirkuma maksu.
	2. Nomnieka pienākumi un atbildība:
		1. Nomniekam ir pienākums:
			1. lietot Preci šim nolūkam paredzētā un racionālā veidā un saskaņā ar Iznomātāja iesniegtajiem Preces lietošanas noteikumiem (lietošanas instrukcijai) un šī Līguma noteikumiem;
			2. savlaicīgi maksāt nomas maksu, apmaksāt papildus rēķinus, ja tādi tiek izrakstīti šī līguma darbības laikā pamatojoties uz šī Līguma noteikumiem;
			3. 48 (četrdesmit astoņas) stundas iepriekš saskaņojot laiku, nodrošināt Iznomātāja pilnvaroto personu piekļūšanu pie Preces, lai pārbaudītu tās esamību darba kārtībā un veiktu tehniskās apkopes un, ja nepieciešams, remonta darbus;
			4. veikt visas nepieciešamās darbības, lai novērstu Preces nozagšanas, pazaudēšanas, sabojāšanas vai iznīcināšanas iespēju. Ja Nomnieks nav izpildījis šo pienākumu, Nomnieks atlīdzina Iznomātājam atlikušo Preces tirgus vērtību, kā arī citus tiešos materiālos zaudējumus, kas cēlušies Preces nozagšanas, pazaudēšanas, sabojāšanas vai iznīcināšanas dēļ;
			5. nekavējoties informēt Iznomātāju, ja Nomnieka lietošanā nodotā Prece tiek nozagta, pazaudēta, sabojāta vai iznīcināta;
			6. informēt Iznomātāju par Preces nodošanu atpakaļ ne vēlāk kā 5 (piecas) darba dienas pirms Preces nodošanas dienas;
			7. pēc Līgumā noteiktā Nomas termiņa beigām, ja Nomnieks neizmanto Preces izpirkuma tiesības, nodot Iznomātājam Preci atpakaļ tādā stāvoklī, kādā tā tikusi saņemta, neskaitot izmaiņas, kuras radušās dabiskajā Preces nolietošanas procesā.
		2. Nomnieks nenes atbildību par notikumiem, kuri nav atkarīgi no viņa gribas vai rīcības. Nomnieks nenes atbildību par zaudējumiem, kuri cēlušies nepārvaramas varas notikumu rezultātā.
6. **Iznomātāja tiesības, pienākumi un atbildība**
	1. Iznomātāja tiesības:
		1. Iznomātājs ir tiesīgs:
			1. saņemt Nomas maksu un citas ar šo Līgumu saistītās samaksas;
			2. pieprasīt Līguma pārtraukšanu un Preces nodošanu atpakaļ, ja Prece netiek lietota tai paredzētajam mērķim un saskaņā ar Preces lietošanas noteikumiem, iepriekš rakstiski par to brīdinot Nomnieku vismaz 60 (sešdesmit) kalendārās dienas iepriekš.
		2. Iznomātājs ir tiesīgs ierasties Nomnieka telpās, lai pārbaudītu Preces esamību darba kārtībā, rakstiski par to brīdinot Nomnieku ne vēlāk kā 48 (četrdesmit astoņas) stundas pirms ierašanās.
	2. Iznomātāja pienākumi un atbildība:
		1. Iznomātājam ir pienākums:
			1. nodot Nomniekam Preci labā, lietošanai derīgā tehniskā stāvoklī, atbilstoši Tehniskajam piedāvājumam, ražotāja noteiktajiem kvalitātes standartiem un Latvijas Republikā spēkā esošiem normatīviem aktiem;
			2. nodrošināt Nomnieka darbinieku apmācību darbam ar Preci;
			3. nodrošināt, lai Prece tiktu pareizi uzstādīta un noregulēta, ievērojot Nomnieka vajadzības un radot maksimālās iespējas izmantot Preci tās lietošanai paredzētajam mērķim;
			4. netraucēt Nomniekam lietot Preci, ja tā tiek ekspluatēta atbilstoši vispārpieņemtām normām, Preces lietošanas noteikumiem un Līguma noteikumiem;
			5. pēc Nomnieka pieprasījuma, Pušu saskaņotā laikā, pārbaudīt Preces tehnisko stāvokli un darba drošumu;
			6. veikt ražotāja noteiktos regulāros Preces apkopes pasākumus, saskaņojot Preces apkopes laiku ar Nomnieku;
		2. Iznomātājs nenes atbildību par sekām, kas radušās, Nomniekam izmantojot Preci neatbilstoši Preces lietošanas noteikumiem;
		3. Iznomātājs nenes atbildību par notikumiem, kuri nav atkarīgi no viņa gribas vai rīcības. Iznomātājs nenes atbildību par zaudējumiem, kuri cēlušies nepārvaramas varas notikumu rezultātā.
7. **Nepārvarama vara**
	1. Ja kāda no Pusēm uzskata, ka tās saistību izpildi ietekmē nepārvarama vara, tai nekavējoties par to rakstiski jāpaziņo otrai Pusei, sniedzot nepieciešamās ziņas un kompetento iestāžu izsniegtus pierādījumus.
	2. Abas Puses nav atbildīgas par šajā Līgumā noteikto saistību neizpildi vai daļēju izpildi gadījumā, ja tas ir noticis neparedzamas varas ietekmē, kurus Puses nevarēja paredzēt, novērst, ietekmēt un par kuru rašanos nenes atbildību, piemēram, normatīvo aktu izmaiņas, ugunsgrēks, dabas katastrofas, masu nekārtības, banku bankroti vai citi gadījumi. Puse, kas iepriekšminēto apstākļu dēļ nespēj pildīt savus pienākumus, informē otru Pusi par šiem apstākļiem 5 (piecu) darba dienu laikā pēc apstākļu iestāšanās un norāda konkrētos apstākļus.
8. **Konfidencialitāte**
	1. Iznomātājs apņemas ievērot konfidencialitāti, tajā skaitā:
		1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
		2. aizsargāt, neizplatīt un bez Nomnieka rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Nomnieka darbību, kas kļuvusi Iznomātājam pieejama Līguma izpildes gaitā;
	2. Nomnieks apņemas ievērot konfidencialitāti un bez Iznomātāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Iznomātājs ir noteicis kā komercnoslēpumu un attiecīgi par to pirms Līguma noslēgšanas ir informējis Nomnieku.
	3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejamā informācija.
	4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
	5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
9. **Pārējie nosacījumi**
	1. Puses var grozīt un papildināt Līgumu un tā pielikumus, par to savstarpēji vienojoties. Šādi grozījumi un papildinājumi ir jānoformē rakstveidā, jāparaksta abām Pusēm un ir neatņemama Līguma sastāvdaļa.
	2. Par jautājumiem, kuri nav atrunāti šajā Līgumā, Puses vadās saskaņā ar Latvijas Republikas normatīvajiem aktiem.
	3. Iznomātājam ir saistoša visa Konkursa dokumentācija.
	4. Visus strīdus un domstarpības, kas Pusēm rodas saistībā ar Līguma izpildi, Puses risina savstarpēju pārrunu ceļā. Ja strīdu vai domstarpības savstarpēju pārrunu ceļā Puses nevar atrisināt, strīdu vai domstarpības Puses risina Latvijas Republikas normatīvajos aktos noteiktajā kārtībā.
	5. Ja Līguma darbības laikā notiek Pušu reorganizācija vai likvidācija, tā tiesības un pienākumus realizē tiesību un saistību pārņēmējs.
	6. Iznomātājs nav tiesīgs nodot Līguma saistību izpildi trešajai personai bez Nomnieka iepriekšējas rakstiskas piekrišanas.
	7. Kontaktpersonas šī Līguma saistību izpildīšanā:
		1. No Nomnieka puses: **Dainis Kalniņš**, tālr.29215262, e-pasts: dainis.kalnins@tos.lv.
		2. No Iznomātāja puses: \_\_\_\_\_ \_\_\_\_\_\_ tālr.\_\_\_\_\_\_\_, e-pasts:
	8. Juridiskas puses vai bankas rekvizītu maiņas gadījuma, Pušu pienākums ir 7 (septiņu) darba dienu laikā paziņot par to otrai Pusei.
	9. Līgums sastādīts latviešu valodā divos eksemplāros uz 11 lpp. Līgums sastāv no līguma teksta uz 6 lpp. un šādiem Līguma pielikumiem:
		1. Nr. 1 Tehniskais – finanšu piedāvājums uz 5 lpp.
	10. . Līguma viens eksemplārs atrodas pie Nomnieka, bet otrs pie Iznomātāja, un abiem eksemplāriem ir vienāds juridiskais spēks.
10. **Pušu paraksti un juridiskās adreses**

|  |  |
| --- | --- |
| **Pasūtītājs:**Valsts sabiedrība ar ierobežotu atbildību “Traumatoloģijas un ortopēdijas slimnīca”Reģ. Nr. 40003410729Duntes iela 22, Rīga, LV-1005AS „Swedbank”Konta Nr. LV92HABA0551009437916Kods: HABALV22Tālrunis 67399300, e-pasts: tos@tos.lv  | **Piegādātājs:**SIA “Avesco”reģ. Nr. 40003441517 |
| *valdes priekšsēdētāja:*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Anita Vaivode*valdes locekļi:*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Inese Rantiņa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Modris Ciems |  *Direktors:*\_\_\_\_\_\_\_\_\_\_\_\_\_\_\_\_\_\_\_\_\_\_ Boriss Ņešatajevs |

**Pielikums Nr. 1**

**29.04.2019. līgumam Nr. 01 – 29/\_\_\_\_\_\_\_\_**

Atklāta konkursa

### “Dīzeļģeneratora noma (ar izpirkuma tiesībām) piegāde un uzstādīšana”,

identifikācijas Nr. VSIA TOS 2019/6K

**TEHNISKAIS UN FINANŠU PIEDĀVĀJUMS**